L'Atalante
L'Atalante zo ur film gallek, sevenet e gwenn ha du gant ar filmaozour gall Jean Vigo e 1934 : ar film hir nemetañ bet sevenet gant Jean Vigo (1905-1934) a varvas nebeut amzer war-lerc'h, skoet gant ur septikemiezh.

Fichenn deknikel
 Doare : Drama,
 Skoazellerien-sevener : Pierre Merle hag Albert Riéra,
 Senario ha divizoù : Jean Guinée, Albert Riéra ha Jean Vigo,
 Kevredadoù produiñ : Argui-Films ha Gaumont-Franco Film-Aubert,
 Produour : Jacques-Louis Nounez,
 Rener produiñ : ,
 Kevredad dasparzhañ : Gaumont-Franco Film-Aubert,
 Rener ar skeudenniñ : Boris Kaufman,
 Ijinour ar son : Marcel Royné,
 Aozerien ar sonerezh orin : Charles Goldblatt ha Maurice Jaubert,
 Kinklour : Francis Jourdain,
 Farder : Acho Chakatouny,
 Skriptourez : Jacqueline Morland,
 Frammer : Louis Chavance,
 Luc'hskeudenner leurenn : ,
 Prantad filmañ : ,
 Lec'hioù filmañ : Pariz (Seine), An Havr-Nevez (Seine-Maritime), Maisons-Alfort (Val-de-Marne a-vremañ), Conflans-Sainte-Honorine, Maurecourt (Yvelines a-vremañ),
 Deiziad dont er-maez : 24 a viz Ebrel (e salioù 'zo, ) ha 12 a viz Gwengolo (Pariz) 1934,
 Padelezh : 89'.

Diwar-benn titl ar film
E 1932 e oa deuet er-maez Parlami d'amore Mariù, ur sonenn kanet gant Vittorio De Sica er film Gli uomini, che mascalzoni... (sevenet gant Mario Camerini). Azasaet e galleg gant André de Badet e reas berzh bras ar ganaouenn e Bro-C'hall pa voe kanet e 1933 gant Lys Gauty, kemmet he zitl e Le Chaland qui passe. Dre ma tremene o film e metoù ar bageerezh e kavas fin ar broduourien tennañ splet eus ar ganaouenn vrudet ha setu ma voe cheñchet anv ar film e Le Chaland qui passe e-pad un nebeud mizvezhioù... kent distreiñ d'an titl orin.

An danvez
Mestr ar gobar L'Atalante eo Jean hag eurediñ a ra da Juliette, ur gêriadennadez yaouank. Kenkent hag echu an eured e vage an dud nevez war-du Pariz, leuniet kalon Juliette a levenez. Koulskoude ne vo ket Jean evit bale e wreg e kêr-benn Bro-C'hall dre m'eo distroet Jules gozh, eilmestr ar vag, re ziwezhat ha... mezv-dall. An deiz war-lerc'h e c'hell ar vaouez yaouank mont dre straedoù Belleville gant he gwaz. Hag int deuet tre e-barzh un davarn e tañs Juliette gant ur martolodod : berr e votoù e wallgas Jean an dañser hag adkas a ra e wreg d'ar gobar. Petra bennak m'en divije gourc'hemennet Jean dezhi chom war vourzh ez a Juliette da gantreal d'ar fest nes. Dre na gav ket e wreg e L'Atalante ez a Jean en egar : sevel a ra an eor ha mont kuit. Hec'h-unan-penn ha hep gwenneg ebet en he c'hodelloù e klask fred Juliette e Pariz tra ma ya he gwaz war dristaat diouzh e du. Mont a ra Jules gozh da glask war he lerc'h ha, goude bezañ he c'havet, kas anezhi da Jean en-dro.

Roll ar gomedianed
 Michel Simon : Jules gozh,
 Jean Dasté : Jean,
 Dita Parlo : Juliette,
 Louis Lefebvre : ar mousig,
 Gilles Margaritis : ar marc'hadour-red,
 Maurice Gilles : ,
 Fanny Clar : mamm Juliette,
 Rafa Diligent : Raspoutine, tad Juliette,
 René Blech : ar paotr a enor,
 Gen Paul : ar c'houviad kamm,	
 Charles Dorat : al laer,
 Pierre Prévert : ar beajour pres warnañ,
 Claude Aveline, Lou Bonin, Paul Grimault, Genya Lozinska, Jacques Prévert, Albert Riéra.

Liammoù diavaez
 L'Atalante war Internet Movie Database
 Tañvadenn ofisiel ar film

Notennoù ha daveennoù 

Filmoù 1934
Filmoù gallek